הוצאת ארקהם האוס

הוצאת ארקהם האוס (באנגלית: Arkham House) היא הוצאת ספרים אמריקאית, המתמקדת בפרסום סיפורת מוזרה (אנ'). היא הוקמה בסאוק סיטי, ויסקונסין ב-1939 על ידי אוגוסט דרלת' ודונלד וואנדרי בניסיון לשמר בכריכות קשות את יצירותיו הטובות ביותר של הסופר ה. פ. לאבקרפט. שמה של ההוצאה נגזר משמה של העיר הבדיונית של לאבקרפט, ארקהם. מהדורות ההוצאה ידועות באיכות הדפסתן הגבוהה. דגל המדפיסים של ההוצאה תוכנן על ידי פרנק אותפאטל. מותו של ה. פ. לאבקרפט בסוף שנת 1937 הוביל את שני חבריו הטובים, אוגוסט דרלת' ודונלד וואנדרי, לאסוף את יצירותיו הטובות ביותר מתוך כתבי העת הזולים בהם נהג לפרסם את עבודתו לכדי כרכים ממשיים שיישמרו לאורך זמן. לאחר מספר ניסיונות כושלים בהם אף מפרסם או הוצאה לאור לא הסכימו לקבל את קובץ הסיפורים, הבינו השניים שאף אחד לא יהיה מוכן לקחת את הסיכון הכלכלי הכרוך בפרסום האוסף. בשל כך גמרו אומר בדעתם לפתוח הוצאה לאור משלהם, ארקהם האוס (ששמה נלקח מעירו הבדיונית של לאבקראפט, ארקהם), מתוך כוונה לפרסם את כל יצירותיו של לאבקרפט המנוח בכריכה קשה. תחילה פורסם קובץ סיפורים בשם "הזר וסיפורים אחרים" תמורת מחיר בגובה חמישה דולרים, בעוד שהזמנות מוקדמות התקבלו במחיר של שלוש וחצי דולרים בלבד, אך אפילו תחת המחירים הזולים האלו התקבלו רק מאה וחמישים הזמנות מוקדמות של הספר לפני הופעתו ב-1939. הספר הודפס על ידי בית הדפוס של ג'ורג' בנטה מוויסקונסין במהדורה הכוללת 1,268 עותקים והכיל למעלה מ-550 עמודים, כשהוא כרוך בכריכה קשה ועטוף בעטיפה שאוירה בידי האמן וירג'יל פינלאי. הספר נמכר בצורה איטית אך יציבה. דרלת' היה סופר מצליח ובעל הכנסה אמידה מחוץ לעבודתו כסופר וכמפרסם, ויכל לקיים את העסק גם מבלי שירוויח כסף רב במהירות. קובץ סיפורים נוסף, "מעבר לקיר השינה", פורסם ב-1943 בעוד שקצב מכירותיה של ההוצאה מתקדם במהירות. עד שנת 1944, ארקהם האוס ביססה את עצמה כהוצאה קטנה אך רווחית עם ארבעה ספרים על קו ההדפסה (אוספי עבודות של דונלד וואנדרי, הנרי אס. ווייטהד, קלארק אשטון סמית' וה. פ. לאבקרפט). ב-1945 הרחיבה ההוצאה את טווח פרסומיה עם שני ספרים חדשים שלא פורסמו מעולם; "בית המכשפות" מאת אוונג'לין וולטון ו"הפולש על מפתן הדלת" מאת אוגוסט דרלת'. כמו כן הגדיל דרלת' את טווח הפרסום על ידי הדפסת אוספי סיפורים של כותבי פנטזיה ידועים, הראשון בהם הוא "תה ירוק וסיפורי רוחות אחרים" מאת הסופר האירי ג'יי. שרידאן לה פאנו. כמו כן פורסמו אנתולוגיות של כותבים אנגליים רבים ב-1947, ביניהם איי. אי. קופארד, ראסל ווייקפילד, ויליאם הופ הודג'סון ואלגרנון בלקווד. בנוסף לכך פורסמו ספרים הנכתבו בידי שלושה סופרים אמריקאים שונים כדוגמת סלאן מאת א. א. ון ווגט אשר הודפס במהדורה של למעלה מ-4,000 עותקים והיה הספר הנמכר ביותר של ההוצאה במהלך שנות ה-40. במהלך שנות ה-50 פרסמה ההוצאה ספרים רבים מסוגות הפנטזיה והאימה. רוברט וויינברג אמר כי "תחרות רצינית מצד מספר הוצאות לאור קטנות שהתמקדו במדע בדיוני האטו את מכירותיה של הוצאת ארקהם והעמידו את דרלת' על קרח דק. הדבר שהציל את ההוצאה מפשיטת רגל הייתה הלוואה נדיבה מדוקטור דייוויד ה. קלר ב-1948. קלר ביקר בביתו של דרלת' יחד עם סם מוסקוביץ' במטרה לפרסם את ספרו ולשלם לדרלת' עבור עלויות ההדפסה, אולם דרלת' התוודה בפניו כי היה שקוע בחוב בסך 2,500 דולרים לבית הדפוס שלו וכי כבר רוקן כל מקור הכנסה אפשרי. עם חזרתו של קלר לביתו בסטראודסברג, פנסילבניה, כתב שיק בסך הסכום הנדרש ושלחו לדרלת' בתור הלוואה בעלת אחוז ריבית של שלושים וחמש אחוז. מאוחר יותר סיפר דרלת' כי "מעולם לא ביקשתי הלוואה, אך הוא הציע אותה בכל זאת באומרו 'אני גאה ביכולתי לשפוט את אופיים של אנשים'; הוא לא היה יכול להעניק מחמאה יותר גדולה לי או להוצאה". ההוצאה הייתה על סף פשיטת רגל נוספת במהלך שנות ה-60, אך הצליחה לצאת מחובותיה בפתאומיות כאשר החל לפתע להתעורר עניין רב בעבודותיהם של רוברט אי. הווארד וה. פ. לאבקרפט. כל עבודותיו של לאבקרפט הודפסו מחדש בשלושה כרכים עבי כרס ונותרו בהדפסה למשך זמן רב. בנוסף לעבודותיו הספרותיות של לאבקרפט החלה ההוצאה לפרסם את מכתביו של הסופר במהדורה בת חמישה כרכים, רעיון שרצה דרלת' להוציא לפועל עוד מראשית הדרך, ובכך סיפקה לקוראים מבט רחב על נקודת מבטו של לאבקרפט ועל עמדותיו השונות כפי שחלק אותן עם עמיתיו, חבריו ומשפחתו. לאחר תקופה ארוכה של גרירת רגליים, נכנסה ההוצאה לשנות ה-70 בהתרגשות גדולה ועם שאפתנות פרסומית רבה. על אף פרסום עבודותיהם של סופרים ידועים רבים בני זמנו של לאבקרפט, ההוצאה מעולם לא היוותה הצלחה פיננסית גדולה. דרלת' אמר ב-1970 כי "באף שנה מאז הקמתה של ההוצאה לא כיסו ההכנסות את ההוצאות, ומאז ומתמיד נאלצתי לכסות את הפער עם כספי האישי". רוברט וויינברג הוסיף, "ההצלחה הגדולה ביותר של ארקהם האוס היא 'בית המכשפה', סיפור מצוין שנותר בהדפסה במשך כמעט כשני עשורים". עם מותו של דרלת' ב-1971 לקח דונלד וואנדרי את תפקידו כעורך הראשי למשך תקופה קצרה, אך סירב להמשיך בו בקביעות. לקראת שנות ה-80 פסקה ההוצאה מהדפסה חוזרת של ספרים, למעט כמה מהדורות יוצאות דופן של עבודותיהם של דרלת' ולאבקרפט, ומכרה חלק מזכויות היוצרים שבבעלותה למפרסמים אחרים אשר הדפיסו מהדורות בכריכה רכה. לאחר פטירתו של דרלת' ירשו ילדיו וולדן ואפריל את השליטה בחברה. וולדן אינו היה מעורב בענייני הניהול היומיומיים ואילו אפריל שימשה בתור נשיאת החברה, מחזיקת המניות העיקרית והמנכ"לית, תפקידים אשר החזיקה עד למותה ב-2011. תפקיד העורך הראשי הועבר מידי דונלד וואנדרי לג'יימס טרנר, אשר הרחיב את פעילותה של ההוצאה במהלך שנות ה-70 וה-80 לטווח פרסום מגוון של כותבי פנטזיה ומדע בדיוני בולטים כגון מייקל בישופ, לוציוס שפרד, ברוס סטרלינג, ג'יימס טיפטרי ג'וניור ועוד, לעיתים קרובות בפורמט של כריכות קשות. הרפתקנותו של טרנר לקחה את ההוצאה הרחק מחזונה המקורי של עיסוק בספרות מוזרה מסוגת האימה, דבר שהוביל לפיטוריו בידי אפריל ב-1997. ב-1997 מונה פיטר ראבר כעורך הראשישל ההוצאה ופתח במשימתו להשיב את מעמדה של הוצאת ארקהם כהוצאה המתמקדת בפרסום ספרות מפחידה ומוזרה, זאת תחת הוראותיה של אפריל דרלת'. ראבר משך ביקורת רבה בשל דעותיו העוינות כלפי שלל כותבים אותן ביטא בהקדמות אשר כתב לסיפורי ההוצאה. בהמשך נפוצו שמועות על בריאותו הלקויה אשר התבררו לבסוף כנכונות כאשר חטף שבץ וכתוצאה מכך עזב את תפקידו כעורך. פרסומיה של ההוצאה האטו בצורה ניכרת במהלך השנים 2000–2006 עם תשעה ספרים חדשים בלבד. ב-2005 זכתה הוצאת ארקהם בפרס הפנטזיה העולמי עבור קטגוריית ההוצאות הקטנות. ב-2009 פורסם כי ג'ורג' ונדרבור ורוברט וויינברג ייכנסו לתפקידי עורכי ההוצאה. ב-2010 פרסמה ההוצאה את ספרה "המבחר של ארקהם" במהדורה מוגבלת בת שני כרכים של מאתיים וחמישים עותקים, מעין הדפסה חוזרת של המגזין שפרסמה בין השנים 1948–1949. ג'ורג' ונדרבור כתב בבלוג שלו כי ההוצאה תדפיס מספר ספרים חדשים, תרחיש שהתבטל עם מותה של אפריל ב-21 במרץ 2011. באתר ההוצאה נכתב שילדיה של אפריל יירשו את תפקידיה, דניאלה ג'ייקובס את תפקיד נשיאת החברה ואחיה דיימון דרלת' את תפקיד סגן הנשיא. בשנים האחרונות לא הודפסו ספרים חדשים בהוצאה, אשר פעלה באופן רצוף בין השנים 1939 עד 2010 למעט מספר תקופות השבתה קצרות של כמה חודשים, ובשל כך הפער בשנים האחרונות מהווה את תקופת ההפסקה הארוכה ביותר של ההוצאה מאז ראשית דרכה. הספרים שהוציאה לאור שנות ה-30 הזר וסיפורים אחרים, מאת ה. פ. לאבקרפט (1939) שנות ה-40 מישהו בחשכה, מאת אוגוסט דרלת' (1941) מחוץ לחלל ולזמן, מאת קלארק אשטון סמית' (1942) מעבר לקיר השינה, מאת ה. פ. לאבקרפט (1943) העין והאצבע, מאת דונלד וואנדרי (1944) ג'ומבי וסיפורים מסתוריים אחרים, מאת הנרי אס. ווייטהד (1944) עולמות אבודים, מאת קלארק אשטון סמית' (1944) מארגינליה, מאת ה. פ. לאבקרפט (1944) משהו קרוב, מאת אוגוסט דרלת' (1945) פותח הדרך, מאת רוברט בלוך (1945) בית המכשפה, מאת אוונגלין וולטון (1945) תה ירוק וסיפורי רוחות אחרים, מאת ג'יי. שרידאן לה פאנו (1945) הפולש על סף הדלת, מאת ה. פ. לאבקרפט ואוגוסט דרלת' (1945) כלבי הציד של טינדלוס, מאת פרנק בלקנאפ לונג (1946) הבובה וסיפור נוסף, מאת אלגרנון בלקווד (1946) הבית על הגבול וסיפורים נוספים, מאת ויליאם הופ הודג'סון (1946) פני גולגולת וסיפורים נוספים, מאת רוברט אי. הווארד (1946) אורותיה של מערב הודו, מאת הנרי ס. ווייטהד (1946) תענוגות מפחידים, מאת ה. אי. קופרד (1946) כשהשעון מראה שתים עשרה, מאת ה. ראסל ווייקפילד (1946) סלאן, מאת א. א. ון ווגט (1946) ההתפתלות האנושית, מאת סינתיה אסקווית' (1947) חשכת הירח: פואמות של פנטזיה ובעתה, מאת אוגוסט דרלת' (1947) הקרנבל האפל, מאת ריי ברדבורי (1947) התגלויות בחשכה, מאת קארל ג'ייקובי (1947) הסוכנים השחורים של הלילה, מאת פריץ לייבר ג'וניור (1947) הקבר המטייל וסיפורים אחרים, מאת אל. פי. הארטלי (1948) הרשת של אי הפסחא, מאת דונלד וואנדרי (1948) הספר הרביעי של ג'ורקנס, מאת הלורד דנסאני (1948) דרכים, מאת סיבורי קווין (1948) המבחר של ארקהם, כרך א' מספר אחד, חורף (1948) המבחר של ארקהם, כרך א' מספר שתיים, אביב (1948) המבחר של ארקהם, כרך א' מספר שלוש, קיץ (1948) המבחר של ארקהם, כרך א' מספר ארבע, סתיו (1948) לוקי הגאון וסיפורים אחרים, מאת אשטון קלארק סמית' (1948) לא נותר זמן רב לעולם הזה, מאת אוגוסט דרלת' (1948) משהו בנוגע לחתולים ועבודות אחרות, מאת ה. פ. לאבקרפט (1949) המבחר של ארקהם, כרך ב' מספר אחד, חורף (1949) המבחר של ארקהם, כרך ב' מספר שתיים, אביב (1949) המבחר של ארקהם, כרך ב' מספר שלוש, קיץ (1949) המבחר של ארקהם, כרך ב' מספר ארבע, סתיו (1949) הכס של שבתאי, מאת ס. פאולר וורייט (1949) שנות ה-50 ספר לימודים למכשפות, מאת ליה בודין דרייק (1950) השאטו האפל, מאת קלארק אשטון סמית' (1951) סיפורים מתחת לעץ, מאת דייוויד ה. קלר (1952) פיהוק לעת צלצולי הלילה: בחברתן של רוחות, מאת אוגוסט דרלת' (1952) קללתו של ייג, מאת זילה בישופ (1953) סעודת המת, מאת ג'ון מטקלפי (1954) הניצולים וסיפורים נוספים, מאת ה. פ. לאבקרפט ואוגוסט דרלת' (1957) הערב תמיד מגיע, מאת רוברט אי. הווארד (1957) כשפים ושיקויי אהבה, מאת קלארק אשטון סמית' (1958) מסכתו של קת'ולהו, מאת אוגוסט דרלת' (1958) תשע זוועות וחלום, מאת ג'וזף פיין ברנן (1958) ארקהם האוס: עשרים השנים הראשונות, מאת אוגוסט דרלת' (1959) מספר הערות על ה. פ. לאבקרפט, מאת אוגוסט דרלת' (1959) החדר המנופץ וסיפורים אחרים, מאת ה. פ. לאבקרפט ודייברס הנדס (1959) שנות ה-60 התועבות של יונדו, מאת קלארק אשטון סמית' (1960) חלומות נעימים: סיוטים, מאת רוברט בלוך (1960) הפולשים מהאפלה, מאת גריי לה ספינה (1960) התועים מהשאול, מאת ה. ראסל ווייקפילד (1961) אש וכפור ואור הנרות, מאת אוגוסט דרלת' (1961) הבית המקולל, מאת ה. פ. לאבקרפט (1961) חלומות ורצונות, מאת ה. פ. לאבקרפט (1962) מקומות בודדים, מאת אוגוסט דרלת' (1962) נפש אפלה, לב אפלה, מאת אוגוסט דרלת' (1962) עקבותיו של קת'ולהו, מאת אוגוסט דרלת' (1962) מאה ספריו של אוגוסט דרלת', מאת אוגוסט דרלת' (1962) האימה מהגבעות, מאת פרנק בלקנפ לונג (1963) קובץ פואמות, מאת ה. פ. לאבקרפט (1963) הזוועה מדאנוויץ' וסיפורים נוספים, מאת ה. פ. לאבקרפט (1963) אוטוביוגרפיה: מספר הערות על כלום, מאת ה. פ. לאבקרפט (1963) מי מפחד מהשטן, מאת מנלי ווייד וולמן (1963) גברת ג'ורג' ואישים מוזרים אחרים, מאת סטפן גרנדון (1963) האיש האפל וסיפורים אחרים, מאת רוברט אי. הווארד (1963) תושב האגם ודיירים אחרים שאינם רצויים, מאת ג'יי. רמזי קמפבל (1964) פואמות לעת חצות, מאת דונלד וואנדרי (1964) מעבר לקצה, מאת אוגוסט דרלת' (1964) בהרי הטירוף וסיפורים אחרים, מאת ה. פ. לאבקרפט (1964) דיוקנים לאור הירח, מאת קארל ג'ייקובי (1964) צורך סיוטי, מאת ג'וזף פיין ברנן (1964) סיפורים על מדע ועל כישוף, מאת קלארק אשטון סמית' (1964) מכתביו של ה. פ. לאבקרפט חלק א', מאת ה. פ. לאבקרפט (1965) פואמות בפרוזה, מאת קלארק אשטון סמית' (1965) דגון וסיפורים מפחידים אחרים, מאת ה. פ. לאבקרפט (1965) המהיר והמת, מאת וינסנט סטארת (1965) משהו נושם, מאת סטנלי מקניל (1965) קציר מוזר, מאת דונלד וואנדרי (1965) האחווה האפלה וסיפורים אחרים, מאת ה. פ. לאבקרפט (1966) קולונל מארקסאן ואנשים פחות נעימים אחרים, מאת אוגוסט דרלת' ומארק שורר (1966) תרופה שחורה, מאת ארתור ג'יי. בורקס (1966) מים עמוקים, מאת ויליאם הופ הודג'סון (1967) מטיילי לילה, מאת אוגוסט דרלת' (1967) אוסף ארקהם כרך א', קיץ (1967) טפילי הנפש, מאת קולין וילסון (1967) שלושה סיפורי אימה, מאת ה. פ. לאבקרפט (1967) שערים מוזרים, מאת אי. הופמן פרייס (1967) אוסף ארקהם כרך ב', חורף (1968) הסיבוב הירוק, מאת ארתור מאכן (1968) מכתביו של ה. פ. לאבקרפט חלק ב', מאת ה. פ. לאבקרפט (1968) סיוטים וחלומות בהקיץ, מאת נלסון בונד (1968) אוסף ארקהם כרך ג', קיץ (1968) אוסף ארקהם כרך ד', חורף (1969) אוסף ארקהם כרך ה', קיץ (1969) סיפורי המיתוסים של קת'ולהו, מאת ה. פ. לאבקרפט וכותבים נוספים (1969) אבן הצור מפולסום וסיפורים מסקרנים נוספים, מאת דייוויד ה. קלר (1969) שנות ה-70 אוסף ארקהם כרך ו', חורף (1970) שלושים שנה של הוצאת ארקהם האוס, 1939-1969: היסטוריה וביבליוגרפיה, מאת אוגוסט דרלת' (1970) שדים ודינוזאורים, מאת אל. ספראג די קמפ (1970) ממדים אחרים, מאת קלארק אשטון סמית' (1970) אוסף ארקהם כרך ז', קיץ (1970) הזוועה במוזיאון וסיפורים אחרים, מאת ה. פ. לאבקרפט (1970) אוסף ארקהם כרך ח', חורף (1971) פואמות נבחרות, מאת קלארק אשטון סמית' (1971) הפנים במראה, מאת דניס ואל בייקר (1971) אוסף ארקהם כרך ט', אביב (1971) שמונה סיפורים, מאת וולטר דלה מייר (1971) דברים אפלים, מאת אוגוסט דרלת' (1971) אוסף ארקהם כרך י', קיץ (1971) שירים וסונטות אטלנטיות, מאת דונלד ס. פרייר (1971) מכתביו של ה. פ. לאבקרפט חלק ג', מאת ה. פ. לאבקרפט (1971) הצועק באפלה, מאת בריאן לומלי (1971) האספן של ארקהם כרך א', מאת אוגוסט דרלת' (1972) גילויים באדום, מאת קארל ג'ייקובי (1972) על סף הלא נודע, מאת פרנק בלקנפ לונג (1972) שדים לאור יום, מאת רמזי קמפבל (1973) מתוך הכרית של הרשע, מאת בזיל קופר (1973) סיפורי אפלה ואימה, מאת ג'וזף פיין ברנן (1973) מתחת לביצה, מאת בריאן לומלי (1974) קובץ סיפורי רוחות, מאת מרי אי. ווילקינס פרימן (1974) הצופים מחוץ לזמן וסיפורים אחרים, מאת ה. פ. לאבקרפט ואוגוסט דרלת' (1974) הווארד פיליפס לאבקרפט: החולם בלילה, מאת פרנק בלקנפ לונג (1975) קסלושה וסיפורים אחרים, מאת מ. פ. שייל (1975) התיק של הריגן, מאת אוגוסט דרלת' (1975) ביתה של התולעת, מאת גארי מיירס (1975) מקומות חסרי שם, מאת ג'רלד וו. פייג' (1975) ניירותיו של פרסל, מאת ג'יי. שרידן לה פאנו (1975) חלומות מריל'ה, מאת לין קרטר (1975) מכתביו של ה. פ. לאבקרפט חלק ד', מאת ה. פ. לאבקרפט (1976) מכתביו של ה. פ. לאבקרפט חלק ה', מאת ה. פ. לאבקרפט (1976) דיירי החשכה, מאת אוגוסט דרלת' (1976) מכשפים ואנשי חרב ספרותיים, מאת ל. ספראג דה קמפ (1976) גובה הצרחה, מאת רמזי קמפבל (1976) קקסיות וסיפורי דמדומים אחרים, מאת מרג'ורי בוואן (1976) ולאחר מכן, האפלה, מאת בזיל קופר (1977) האימה באוקדין וסיפורים אחרים, מאת בריאן לומלי (1977) פאר המאיה, מאת פרנק בלקנפ לונג (1977) נולד לגלות, מאת פיליס אייזנשטיין (1978) חצי צל, מאת מארי אליזבת' קאונסלמן (1978) בתוך הערפל ומפגשים מסתוריים אחרים, מאת אליזבת' וולטר (1979) נסיכת כל הארצות, מאת ראסל קירק (1979) הספר השחור של קלארק אשטון סמית', מאת קלארק אשטון סמית' (1979) שנות ה-80 נקרופוליס, מאת בזיל קופר (1980) סיפורים חדשים של המיתוסים של קת'ולהו, מאת רמזי קמפבל (1980) הקבר השלישי, מאת דייוויד קייס (1981) אוסף פואמות, מאת ריצ'רד ל. טירני (1981) סיפורים לעת לילה, מאת צ'ארלס ל. גראנט (1981) ארכנה מדממת, מאת מייקל בישופ (1982) היילוד האפל, מאת דייוויד קסטרטון (1982) ביתו של הזאב, מאת בזיל קופר (1983) רוחה של אישה בוערת, מאת גרג בר (1983) החתול מזנזיבר, מאת ג'ואנה רוס (1983) חורף אחד בעדן, מאת מייקל בישופ (1984) השומרים בשער המצרים, מאת ראסל קירק (1984) מי יצר את סטיבי קרי, מאת מייקל בישופ (1984) ספרו של לאבקרפט, מאת ריצ'רד א. לופוף (1985) הזוועות בדאנוויץ' וסיפורים אחרים, מאת ה. פ. לאבקרפט (1985) בהרי הטירוף וסיפורים אחרים, מאת ה. פ. לאבקרפט (1985) דגון וסיפורים מפחידים אחרים, מאת ה. פ. לאבקרפט (1985) חלומות על אפלה ועל אור: הסיפורת הקצרה של טנית' לי, מאת טנית' לי (1986) סיפוריה של קינטנה רו, מאת ג'יימס טיפתרי ג'וניור (1986) צייד היגואר, מאת לוציוס שפרד (1987) פוליפמוס, מאת מייקל שה (1987) מבוי סתום באברוין, מאת קלארק אשטון סמית' (1988) זכרונות מעידן החלל, מאת ג'יי. ג'י. באלארד (1988) הזוועה במוזיאון וסיפורים אחרים, מאת ה. פ. לאבקרפט (1989) קריסטל אקספרס, מאת ברוס סטרלינג (1989) סיפורי המיתוסים של קת'ולהו, מאת ה. פ. לאבקרפט (1989) שנות ה-90 העשן שלה נישא מעלה לנצח, מאת ג'יימס טיפתרי ג'וניור (1990) סופו של כדור הארץ, מאת לוציוס שפרד (1990) מלאכי הכבידה, מאת מייקל סוונוויק (1991) המכונה של לורד קלווין, מאת ג'יימס פ. בליילוק (1992) פגישה בנצח, מאת ג'ון קסל (1992) לבד עם הזוועות: הסיפורת הקצרה והנהדרת של רמזי קמפבל 1961–1991, מאת רמזי קמפבל (1993) החייזרים של כדור הארץ, מאת ננסי קרס (1994) נשימת ההשהייה, מאת אלכסנדר ג'בלוקוב (1994) כתבים שונים, מאת ה. פ. לאבקרפט (1994) קת'ולהו 2000: אנתולוגיה לאבקרפטית, מאת ג'יימס טרנר (1995) סינתזה ומציאויות וירטואליות אחרות, מאת מרי רוזנבלום (1996) מסעות לאור הכוכבים, מאת איאן ר. מקליאוד (1997) פרחים מהירח ושגעונות אחרים, מאת רוברט בלוך (1998) זכרו של לאבקרפט, מאת פיטר קאנון (1999) אופקים חדשים, מאת אוגוסט דרלת' (1999) מעוף הדרקון, מאת פרדריק ס. דורבין (1999) שישים שנה של הוצאת ארקהם האוס, מאת ס. טי. ג'ושי (1999) העשור הראשון של המאה ה-21 בתוך בית האבן, מאת בארי נ. מלזברג (2000) אדוני האימה של ארקהם, מאת פיטר רובר (2000) ספר המתים, מאת אי. הופמן פרייס (2001) הצד הרחוק של שום מקום, מאת נלסון בונד (2002) הטיהור, מאת ג'ון די. הארווי (2002) מכתביו של אשטון קלארק סמית', מאת קלארק אשטון סמית' (2003) מערת אלף הסיפורים, מאת מילט תומאס (2004) עולמות אחרים מלבד עולמנו, מאת נלסון בונד (2005) לנצח ועוד, מאת ג'יימס רוברט סמית' וסטפן מארק רייני (2006) פקסימיליית הבית המקולל, מאת ה. פ. לאבקרפט ורוברט וויינברג (2008) קווארטו המוות, מאת אוגוסט דרלת' (2009) העשור השני של המאה ה-21 רחוב בייקר המוזר, מאת ג'ון ללנברג (2010) המבחר של ארקהם 1948–1949, מאת ג'ורג' ונדרבור ורוברט וויינברג (2010) מדיה וקבצים בנושא הוצאת ארקהם האוס בוויקישיתוף אתר האינטרנט הרשמי של הוצאת ארקהם האוס (באנגלית) Robert Weinberg, "Science Fiction Specialty Publishers" in Hall, Hal W. (ed). Science Fiction Collections: Fantasy, Supernatural and Weird Tales. Haworth Press, 1983, p. 126 Sam Moskowitz, "I Remember Derleth", Starship (Winter 1981), pp. 10–11 Lloyd Arthur Eshbach, Over My Shoulder: Reflections on a Science Fiction Era. Philadelphia: Oswald Train, Publisher, 1983, pp. 158–159 Robert Weinberg, "Science Fiction Specialty Publishers" in Hall, Hal W. (ed). Science Fiction Collections: Fantasy, Supernatural and Weird Tales. Haworth Press, 1983, p. 129 Locus Publications. "Locus Online News » April R. Derleth (1954-2011)". Locusmag.com. Retrieved November 17, 2012. "April Derleth - Summary Bibliography". Isfdb.org. Retrieved November 17, 2012. "Longtime operator of publishing firm dies". The Sauk Prairie Eagle. Wiscnews.com. March 28, 2011. Retrieved November 17, 2012.